钦定古今图书集成/历象汇编/乾象典/第065卷 > 《尔雅》 > 《释天》
## 钦定古今图书集成/历象汇编/乾象典/第065卷 > 《尔雅》 > 《释天》

春为发生，夏为长嬴，秋为收成，冬为安宁，四时和为
通正，谓之“景风。”

〈注〉此亦四时之别号，《尸子》皆以为太平祥风。

南风谓之凯风，东风谓之谷风，北风谓之凉风，西风
谓之泰风，焚轮谓之颓，扶摇谓之焱风。与火为庉，回
风为飘。日出而风为暴，风而雨，土为霾，阴而风为曀。

〈注〉颓，暴风从上下。焱，暴风从下上。庉庉，炽盛之貌。